**Κηφισιά 20.11.2024**

**Βασικά Οικονομικά Μεγέθη του Ομίλου ΕΛΛΑΚΤΩΡ**

**9μήνου 2024**

**Η ΕΛΛΑΚΤΩΡ (Reuters: HELr.AT, BLOOMBERG: ELLAKTOR GA) ανακοινώνει τα βασικά οικονομικά μεγέθη του 9Μ 2024.**

*Η παρουσίαση των αποτελεσμάτων του Ομίλου ΕΛΛΑΚΤΩΡ για το 9Μ 2024, γίνεται διακριτά σε Συνεχιζόμενες Δραστηριότητες (Σ.Δ.) και Διακοπείσες Δραστηριότητες (Δ.Δ.). Οι τελευταίες περιλαμβάνουν τον κλάδο Περιβάλλοντος. Στα συγκριτικά μεγέθη του Ομίλου (9Μ 2023), στις διακοπείσες δραστηριότητες, εκτός από τον κλάδο Κατασκευής προστέθηκε και ο κλάδος Περιβάλλοντος για λόγους συγκρισιμότητας και ορθότερης απεικόνισης των αποτελεσμάτων.*

**Βασικά Οικονομικά μεγέθη Ομίλου για το 9Μ 2024**

**από Συνεχιζόμενες Δραστηριότητες (Σ.Δ.).**

* **Πωλήσεις** **€221,7 εκατ.** έναντι **€209 εκατ**. στο 9Μ 2023, **αύξηση 6%.**
* **Κέρδη προ Φόρων Τόκων και Αποσβέσεων (EBITDA)** **€143,8 εκατ.,** έναντι €136,1 εκατ. στο 9Μ 2023, **αύξηση 6%, με περιθώριο EBITDA 65%.**
* **Κέρδη προ Φόρων** **(ΚΠΦ)** **€86,9 εκατ.,** έναντι **€66,3 εκατ.** στο 9M 2023, **αύξηση 31%.**
* **Καθαρά Κέρδη** **€64,1 εκατ.** έναντι κερδών **€47,6 εκατ.** πέρυσι, **αύξηση 35%.**
* **Θετικές Λειτουργικές Ταμειακές Ροές ύψους €78 εκατ.**
* **Καθαρή ρευστότητα Ομίλου**[[1]](#footnote-1)**: €359 εκατ.** στις 30.09.2024 έναντι **€302**[[2]](#footnote-2) **εκατ.** στις 31.12.2023.
* **Τα ταμειακά διαθέσιμα και άμεσα ρευστοποιήσιμα στοιχεία ενεργητικού του Ομίλου**3 ανήλθαν σε **€507 εκατ.** στις 30.09.2024 έναντι **€497 εκατ.** στο τέλος του 2023.
* **Σύνολο Ιδίων Κεφαλαίων €789 εκατ. ήτοι €2,27 ανά μετοχή. Ίδια κεφάλαια αναλογούντα στους μετόχους της πλειοψηφίας €757 εκατ.,** ήτοι €2,17 ανά μετοχή. Τα ίδια κεφάλαια επηρεάστηκαν από την επιστροφή κεφαλαίου στους μετόχους (απόφαση ΤΓΣ 31.05.2024) συνολικού ποσού €174,1 εκατ. (€0,50/μτχ).

**Βασικά Οικονομικά μεγέθη Ομίλου**

**(συμπεριλαμβανομένων των Διακοπεισών Δραστηριοτήτων).**

* **Συνολικές Πωλήσεις Ομίλου €294,1 εκατ.,** μειωμένες κατά 56% σε σχέση με την αντίστοιχη περίοδο πέρυσι (€664,5 εκατ.), λόγω της μη ενσωμάτωσης του κλάδου Κατασκευής, η πώληση του οποίου ολοκληρώθηκε το 2023.
* **Συνολικό EBITDA Ομίλου** **€160,7 εκατ**., **αυξημένο κατά 21%,** σε σχέση με την αντίστοιχη περίοδο πέρυσι (€133,3 εκατ.). **Περιθώριο EBITDA Ομίλου** **55%** από 20% πέρυσι.
* **Συνολικά ΚΠΦ Ομίλου** ανήλθαν **σε €102,0 εκατ.** έναντι ΚΠΦ €50,4 εκατ. πέρυσι, σημειώνοντας **αύξηση σε ετήσια βάση 102%.**
* **Συνολικά Καθαρά Κέρδη Ομίλου** διαμορφώθηκαν σε **€75,2 εκατ.** έναντι **€25,2 εκατ**. πέρυσι, **αύξηση σε ετήσια βάση 198%.**

**1 ΒΑΣΙΚΑ ΟΙΚΟΝΟΜΙΚΑ ΜΕΓΕΘΗ ΟΜΙΛΟΥ 9ΜΗΝΟ 2024**

## **Αποτελέσματα**

|  |  |  |  |
| --- | --- | --- | --- |
|  | **Συνεχιζόμενες** **Δραστηριότητες** | **Διακοπείσες** **Δραστηριότητες** | **Σύνολο** |
| ***€εκατ.*** | **9M’23** | **9M’24** | **Δ%** | **9M’23\*\*** | **9M’24** | **Δ%** | **9M’23** | **9M’24** | **Δ%** |
| **Πωλήσεις** | **209,0** | **221,7** | **6%** | **455,4** | **72,3** | **(84%)** | **664,5** | **294,1** | **(56%)** |
| Κόστος πωληθέντων\* | (61,5) | (62,0) | (1%) | (436,6) | (48,4) |  89% | (498,1) | (110,3) |  78% |
| **Μεικτό κέρδος** | **147,6** | **159,8** | **8%** | **18,8** | **24,0** | **27%** | **166,4** | **183,7** | **10%** |
| Έξοδα διάθεσης & διοίκησης\* | (24,2) | (30,3) | (25%) | (23,2) | (7,6) |  67% | (47,4) | (37,9) |  20% |
| Λοιπά έσοδα & λοιπά κέρδη/(ζημίες)\* | 10,4 | 6,7 | (35%) | 1,5 | 0,6 | (63%) | 11,9 | 7,3 | (39%) |
| Μερίδιο κέρδους/(ζημιάς) από συγγενείς εταιρείες | 2,4 | 7,6 |  >100% | (0,0) | (0,0) |  74% | 2,3 | 7,6 | >100% |
| **EBITDA** | **136,1** | **143,8** | **6%** | **(2,9)** | **16,9** | **>100%** | **133,3** | **160,7** | **21%** |
| *EBITDA περιθώριο (%)* | *65%* | *65%* |   | (1%) |  23% |   | *20%* | *55%* |   |
| Αποσβέσεις | (52,9) | (47,5) |  10% | (4,2) | (2,9) |  29% | (57,0) | (50,5) |  12% |
| **Αποτελέσματα εκμετάλλευσης** | **83,3** | **96,3** | **16%** | **(7,0)** | **14,0** | **>100%** | **76,2** | **110,3** | **45%** |
| Έσοδα από μερίσματα | 0,9 | 1,1 |  19% | - | - | - | 0,9 | 1,1 |  19% |
| Χρηματοοικονομικά έσοδα/(έξοδα) | (17,9) | (10,5) |  41% | (8,9) | 1,1 |  >100% | (26,7) | (9,4) |  65% |
| **Κέρδη/(ζημίες) προ φόρων** | **66,3** | **86,9** | **31%** | **(15,9)** | **15,1** | **>100%** | **50,4** | **102,0** | **>100%** |
| Φόρος εισοδήματος | (18,7) | (22,8) | (22%) | (6,5) | (4,0) |  39% | (25,2) | (26,8) | (6%) |
| **Καθαρά κέρδη/(ζημίες)** | **47,6** | **64,1** | **35%** | **(22,4)** | **11,1** | **>100%** | **25,2** | **75,2** | **>100%** |

## \*Εξαιρουμένων των αποσβέσεων

## \*\* Κλάδος Κατασκευής και Περιβάλλοντος

## **Στοιχεία Ισολογισμού**

|  |  |  |  |
| --- | --- | --- | --- |
|  € εκατ. | **31.12.23** | **30.09.24** | **Δ%** |
| Ενσώματα πάγια, Άυλα περιουσιακά στοιχεία & Επενδύσεις σε ακίνητα | 448,7 | 375,7 | (16%) |
| Επενδύσεις σε θυγατρικές, συγγενείς & κοινοπραξίες | 84,0 | 78,0 | (7%) |
| Λοιπά χρημ/κά περιουσιακά στοιχεία σε αποσβέσιμο κόστος & χρημ/κα στοιχεία σε εύλογη αξία μέσω λοιπών συνολικών εισοδημάτων | 111,9 | 140,3 | 25% |
| Χρηματοδοτική συμβολή από Δημόσιο | 216,1 | 180,0 | (17%) |
| Απαιτήσεις\* | 404,8 | 172,7 | (57%) |
| Λοιπά μη κυκλοφορούντα στοιχεία ενεργητικού | 48,6 | 36,1 | (26%) |
| Λοιπά κυκλοφορούντα στοιχεία ενεργητικού  | 5,6 | 3,8 | (32%) |
| Προθεσμιακές καταθέσεις άνω των 3 μηνών | 190,0 | 127,1 | (33%) |
| Ταμειακά διαθέσιμα και ισοδύναμα (και δεσμευμένες καταθέσεις) | 352,8 | 389,1 | 10% |
| Στοιχεία Ενεργητικού περιουσιακών στοιχείων κατεχόμενων προς πώληση | 122,3 | 184,1 | 50% |
| **Σύνολο Ενεργητικού** | **1.984,7** | **1.687,1** | **(15%)** |
| Ίδια Κεφάλαια, εξαιρ. μη ελεγχουσών συμμετοχών | 896,6 | 757,0 | (16%) |
| Μη ελέγχουσες συμμετοχές | 78,1 | 32,4 | (58%) |
| **Σύνολο Ιδίων Κεφαλαίων** | **974,7** | **789,4** | **(19%)** |
| Σύνολο Δανείων\* | 601,4 | 529,4 | (12%) |
| Υποχρεώσεις από μισθώσεις\* | 63,0 | 60,6 | (4%) |
| Προμηθευτές και λοιπές υποχρεώσεις | 107,8 | 90,7 | (16%) |
| Τρέχουσες φορολογικές υποχρεώσεις  | 23,7 | 9,9 | (58%) |
| Λοιπές βραχυπρόθεσμες προβλέψεις | 86,2 | 36,6 | (58%) |
| Παράγωγα χρηματοοικονομικά εργαλεία | 52,2 | 53,2 | 2% |
| Λοιπές μακροπρόθεσμες υποχρεώσεις | 75,9 | 60,5 | (20%) |
| Στοιχεία Παθητικού περιουσιακών στοιχείων κατεχόμενων προς πώληση | 0,0 | 56,8 | nc |
| **Σύνολο Υποχρεώσεων** | **1.010,1** | **897,7** | **(11%)** |
| **Σύνολο Ιδίων κεφαλαίων και Υποχρεώσεων** | **1.984,7** | **1.687,1** | **(15%)** |

\*Περιλαμβάνονται βραχυπρόθεσμα και μακροπρόθεσμα περιουσιακά στοιχεία/υποχρεώσεις

**2 ΕΠΙΔΟΣΗ ΑΝΑ ΚΛΑΔΟ ΔΡΑΣΤΗΡΙΟΤΗΤΑΣ ΣΤΟ 9Μ & Γ’ ΤΡΙΜ. 2024**

## **2.1 Παραχωρήσεις**

* Κατά το 9Μ 2024 τα έσοδα του κλάδου των Παραχωρήσεων ανήλθαν σε €220,7 εκατ. έναντι €207,1 εκατ. την αντίστοιχη περίοδο του 2023, παρουσιάζοντας αύξηση 7% ή +€13,6 εκατ. Η εν λόγω αύξηση στα έσοδα οφείλεται στην αύξηση της κυκλοφορίας στην Αττική Οδό (+5,52%), όπως και στους υπόλοιπους αυτοκινητόδρομους (+4,19%), σε σχέση με την αντίστοιχη περίοδο 2023.
* Το EBITDA του κλάδου των Παραχωρήσεων κατά το 9Μ 2024 ανήλθε σε €158,6 εκατ. έναντι €136,8 εκατ. την αντίστοιχη περίοδο πέρυσι, σημειώνοντας αύξηση 16% ή +€21,8 εκατ. επηρεαζόμενο από την προαναφερόμενη αύξηση της κυκλοφορίας. Το περιθώριο EBITDA διαμορφώθηκε σε 72% στο 9Μ 2024 έναντι 66% την αντίστοιχη περίοδο πέρυσι.

## **Εξελίξεις / Προοπτικές**

Εντός του Γ’ 3μήνου 2024, έλαβαν χώρα τα εξής σημαντικά γεγονότα:

* Τον Αύγουστο 2024 η Αυτοκινητόδρομος Αιγαίου Α.Ε. προχώρησε σε αναχρηματοδότηση (Refinancing) των δανείων της με αποτέλεσμα οι μέτοχοι να εισπράξουν μέρος της Δεσμευτικής Επένδυσης. Η ΑΚΤΩΡ ΠΑΡΑΧΩΡΗΣΕΙΣ A.E. βάσει της συμμετοχής της εισέπραξε ποσό €55,8 εκατ. (κεφάλαιο & τόκοι).
* Στις 16.09.2024 μεταβιβάστηκε στην REDS Α.Ε. το 100% της συμμετοχής της ΑΚΤΩΡ ΠΑΡΑΧΩΡΗΣΕΙΣ A.E. στην Ανάπτυξη Νέας Μαρίνας Αλίμου Α.Ε., έναντι συνολικού τιμήματος €31 εκατ. (μετοχές & ομολογίες).

Μετά την 30.09.2024:

* Στις 05.10.2024 επεστράφη στο Ελληνικό Δημόσιο λόγω λήξης της σύμβασης παραχώρησης, η Αττική Οδός Α.Ε.
* Στις 31.10.2024 το σχήμα ΑΚΤΩΡ ΠΑΡΑΧΩΡΗΣΕΙΣ A.E. (60%) – ΑΒΑΞ Α.Ε. (40%) ανακηρύχθηκε προσωρινός Ανάδοχος για το έργο ΣΔΙΤ «Αποκατάσταση και Εκσυγχρονισμός των δικτύων Άρδευσης του Τοπικού Οργανισμού Εγγείων Βελτιώσεων (Τ.Ο.Ε.Β.) Ταυρωπού».
* Η ΑΚΤΩΡ ΠΑΡΑΧΩΡΗΣΕΙΣ στοχεύει, αυτόνομα ή κοινοπρακτικά, στη συμμετοχή της σε έργα συνολικού προϋπολογισμού άνω των €6,0 δισ.

## **2.2 Ανάπτυξη Ακινήτων**

* Ο κλάδος της Ανάπτυξης Ακινήτων, μετά την ολοκλήρωση της πώλησης της 100% θυγατρικής ΓΥΑΛΟΥ ΕΜΠΟΡΙΚΗ ΚΑΙ ΤΟΥΡΙΣΤΙΚΗ ΜΟΝΟΠΡΟΣΩΠΗ Α.Ε, στο τέλος του 2023, η οποία είχε στην ιδιοκτησία της το εμπορικό πάρκο Smart Park, εμφάνισε έσοδα €0,5 εκατ. στο 9Μ 2024, έναντι εσόδων €7,6 εκατ. για την αντίστοιχη περίοδο του 2023.
* Το EBITDA στην τρέχουσα περίοδο διαμορφώθηκε σε ζημιές €2,7 εκατ. έναντι κερδών €9,6 εκατ. στο 9Μ του 2023.

### **Εξελίξεις / Προοπτικές**

### Εντός του Γ’ 3μήνου 2024, έλαβαν χώρα τα εξής σημαντικά γεγονότα:

* Στις 30 Ιουλίου του 2024 , υπεγράφη μεταξύ της Ελληνικής Ολυμπιακής Επιτροπής (EOE) και του κοινού σχήματος REDS ΑΕ – SWOT Hospitality SA, στο οποίο η REDS συμμετέχει με 70%, σύμβαση για την 25ετή εκμίσθωση ξενοδοχειακού ακίνητου επιφάνειας 5.725τ.μ. ιδιοκτησίας της EOE με δικαίωμα παράτασης 10 επιπλέον ετών, με σκοπό την δημιουργία μιας σύγχρονης ξενοδοχειακής μονάδας ακολουθώντας τις αξίες της βιώσιμης ανάπτυξης.
* Στις 16.09.2024 μεταβιβάστηκε στην REDS Α.Ε. το 100% της συμμετοχής της ΑΚΤΩΡ ΠΑΡΑΧΩΡΗΣΕΙΣ A.E. στην Ανάπτυξη Νέας Μαρίνας Αλίμου Α.Ε., έναντι συνολικού τιμήματος €31εκατ. (μετοχές & ομολογίες).

Μετά την 30.09.2024:

* Εντός του Οκτωβρίου 2024, και μετά την έκδοση σχετικής ΚΥΑ (Ιούνιος 2024) από τα συναρμόδια υπουργεία, υποβλήθηκαν μελέτες για την έκδοση οικοδομικών αδειών στην Μαρίνα Αλίμου.
* Στις 14.11.2024 το Δ.Σ. της REDS AE αποφάσισε την αγορά χαρτοφυλακίου ακινήτων, έναντι συνολικού τιμήματος €79,8 εκατ. Για την ολοκλήρωση της συναλλαγής θα συναφθεί Κοινό, Εμπραγμάτως Εξασφαλισμένο ομολογιακό δάνειο ύψους €65 εκατ., το οποίο θα καλύψει η ΕΛΛΑΚΤΩΡ ΑΕ.

**2.3 Περιβάλλον (Διακοπείσες Δραστηριότητες)**

* Ο κύκλος εργασιών του κλάδου Περιβάλλοντος για το 9Μ 2024 ανήλθε σε €72,3 εκατ., έναντι €74,9 εκατ. το αντίστοιχο προηγούμενο διάστημα, μειωμένος κατά 3%. Στη μείωση του κύκλου εργασιών συνετέλεσαν η μείωση εσόδων από την παραλαβή απορριμμάτων λόγω μείωσης ποσοτήτων και αποπληθώρισης τιμών (έργο Λάρνακας) σε σχέση με το 9Μ 2023, ο ρυθμός εκτέλεσης κατασκευαστικών έργων και η μείωση τιμών διάθεσης ενέργειας στην Αγορά Επόμενης Ημέρας, που μερικώς αντισταθμίστηκαν από αυξημένα έσοδα προερχόμενα από την πώληση ανακυκλώσιμων υλικών λόγω αύξησης των τιμών διάθεσης καθώς και από την υλοποίηση νέων έργων με κυριότερο την λειτουργία των Μονάδων Επεξεργασίας Στραγγισμάτων ΟΕΔΑ Δ. Αττικής.
* Το EBITDA του κλάδου Περιβάλλοντος για το 9Μ 2024 διαμορφώθηκε σε €16,9 εκατ., έναντι €11,1 εκατ. το 9Μ 2023, αυξημένα κατά 53% ή +€5,8 εκατ. Το περιθώριο EBITDA διαμορφώθηκε σε 23% για το 9Μ 2024 έναντι 15% το αντίστοιχο διάστημα 2023.

**Εξελίξεις / Προοπτικές**

Οι κυριότερες συμβάσεις που υπογράφηκαν στον κλάδο του Περιβάλλοντος και σημαντικά γεγονότα που έλαβαν χώρα εντός του Γ’ 3μηνου 2024 είναι τα εξής:

* Υπογραφή Σύμβασης-Συμφωνίας Πλαίσιο (30.07.2024) με την Εθνική Κεντρική Αρχή Προμηθειών Υγείας (Ε.Κ.Α.Π.Υ.) για την παροχή Υπηρεσιών Διαχείρισης Επικίνδυνων Αποβλήτων Υγειονομικών Μονάδων χρονικής διάρκειας τριών (3) ετών, με δικαίωμα προαίρεσης για ένα έτος μέσω συμμετοχής της θυγατρικής ΑΠΟΣΤΕΙΡΩΣΗ ΑΕ σε κοινοπρακτικά σχήματα. Η συνολική αξία της Σύμβασης ανέρχεται σε €104,4 εκατ.\*, με δικαίωμα προαίρεσης €34,8 εκατ.\*. Το μερίδιο της ΑΠΟΣΤΕΙΡΩΣΗ ΑΕ ανέρχεται, βάσει ποσοστού συμμετοχής, σε €35,0 εκατ. (μη συμπεριλαμβανομένης της προαίρεσης).
* Υπογραφή διαδοχικών συμβάσεων, εντός Ιουλίου και Αυγούστου 2024, για την συνέχιση παροχής υπηρεσιών για το έργο «Μελέτη, Κατασκευή και Λειτουργία Εγκαταστάσεων Επεξεργασίας και Διάθεσης Απορριμμάτων Επαρχιών Λάρνακας – Αμμοχώστου» με νέα ημερομηνία λήξης την 26.01.2025, με συνολικό εκτιμώμενο αντικείμενο περίπου €6,0 εκατ.\*.
* Απόφαση ενεργοποίησης δικαιώματος προαίρεσης ενός έτους της σύμβασης «Αναβάθμιση και Λειτουργία του ΕΜΑ Άνω Λιοσίων και μετατροπή αυτού σε ʺΠράσινο Εργοστάσιοʺ» με εκτιμώμενο συνολικό τίμημα €14,4 εκατ.\*.
* Ανάδειξη της ΗΛΕΚΤΩΡ ΑΕ σε προσωρινό ανάδοχο αναφορικά με τη σύμβαση «Κατασκευή χώρου υγειονομικής ταφής υπολειμμάτων (Χ.Υ.Τ.Υ.) στο Δήμο Αχαρνών –Αστερουσίων» με συμβατικό τίμημα που ανέρχεται σε €2,9 εκατ.\*.
* Στις 30.09.2024, η ΗΛΕΚΤΩΡ ΑΕ είχε κατασκευαστικό ανεκτέλεστο ύψους €81,5 εκατ. (μερίδιο της εταιρείας) και λειτουργικό ανεκτέλεστο €70,5 εκατ. (μερίδιο της εταιρείας εξαιρουμένων των ιδιωτικών συμβάσεων/επενδύσεων και έργων παραχώρησης/ΑΠΕ) πλέον €64,0 εκατ. δικαιώματα προαίρεσης (μερίδιο της εταιρείας).

Μετά την 30.09.2024:

* Υπογραφή, μέσω κοινοπρακτικού σχήματος στο οποίο η ΗΛΕΚΤΩΡ ΑΕ συμμετέχει με 83%, της 2ης τροποποιητικής σύμβασης για το έργο «Μελέτη, κατασκευή έργων για την α’ φάση αποκατάστασης της ΟΕΔΑ Δυτικής Αττικής και μεταβατικής διαχείρισης αποβλήτων» με συμβατικό αντικείμενο €1,9 εκατ.\* .
* Υπογραφή σύμβασης για την εκτέλεση του έργου «Κατασκευή Μονάδας Προεπεξεργασίας Υπολειπόμενων Συμμείκτων ΑΣΑ και Κομποστοποίησης Οργανικού Κλάσματος και ΧΥΤΥ Άνδρου» με συνολικό συμβατικό τίμημα που ανέρχεται σε €10,6 εκατ.\*.
* Ανάδειξη της ΗΛΕΚΤΩΡ ΑΕ σε Προσωρινό Μειοδότη αναφορικά με τη σύμβαση «Κατασκευή Μονάδας Επεξεργασίας Αποβλήτων και Μονάδας Επεξεργασίας Βιοαποβλήτων εντός του ΧΥΤΑ 2ης Δ.Ε.» (μονάδα Αγρινίου).  Κατασκευαστικός προϋπολογισμός σύμβασης: ~ €15,5 εκατ. πλέον προαίρεσης €16,0 εκατ.\*.  Προϋπολογισμός λειτουργίας €31,7 εκατ. για 6 έτη με προαίρεση €31,7 εκατ.\* για πρόσθετα 6 έτη.
* Ανάδειξη της ΗΛΕΚΤΩΡ ΑΕ σε Προσωρινό Ανάδοχο αναφορικά με τη σύμβαση «Διασύνδεση της τηλεθέρμανσης Αμυνταίου με το ενιαίο δίκτυο τηλεθερμάνσεων Δυτικής Μακεδονίας» με συνολικό συμβατικό τίμημα €21,4 εκατ.

\* *πλέον του αναλογούντος Φ.Π.Α*.

#  **ΠΑΡΑΡΤΗΜΑ**

## **3.1 Πωλήσεις & Λειτουργική Κερδοφορία Ομίλου ανά κλάδο Δραστηριότητας στο 9Μ και Γ’ Τρίμ. 2024 (Q3)**

|  |  |  |  |  |  |  |  |
| --- | --- | --- | --- | --- | --- | --- | --- |
|  | ***€εκατ.*** | **9M’23** | **9M’24** |  **Δ%** | **Q3’23** | **Q3’24** |  **Δ%** |
| **Πωλήσεις** | Παραχωρήσεις | 207,1 | 220,7 |  7% | 72,1 | 76,3 |  6% |
| Ανάπτυξη Ακινήτων | 7,6 | 0,5 | (94%) | 2,7 | 0,5 | (83%) |
| Λοιπά | 1,1 | 0,7 | (39%) | 0,4 | 0,3 | (39%) |
| Απαλοιφές | (6,8) | (0,1) |  99% | (2,4) | (0,0) |  99% |
|  | **Συνεχιζόμενες****Δραστηριότητες** | **209,0** | **221,7** | **6%** | **72,8** | **77,0** | **6%** |
|  | ΔιακοπείσεςΔραστηριότητες \* | 455,4 | 72,3 | (84%) | 150,9 | 24,4 | (84%) |
|  | **Σύνολο** | **664,5** | **294,1** | **(56%)** | **223,7** | **101,4** | **(55%)** |
|  |  |  |  |  |  |  |  |
|  | ***€εκατ.*** | **9M’23** | **9M’24** |  **Δ%** | **Q3’23** | **Q3’24** |  **Δ%** |
| **EBITDA** | Παραχωρήσεις | 136,8 | 158,6 |  16% | 51,9 | 57,3 |  10% |
| Ανάπτυξη Ακινήτων | 9,6 | (2,7) | (>100%) | 0,9 | (1,2) | (>100%) |
| Λοιπά | (10,3) | (12,1) | (18%) | (4,8) | (1,2) |  75% |
|  | **Συνεχιζόμενες****Δραστηριότητες** | **136,1** | **143,8** | **6%** | **48,0** | **54,9** | **14%** |
|  | ΔιακοπείσεςΔραστηριότητες\* | (2,9) | 16,9 | >100% | 0,6 | 6,2 | >100% |
|  | **Σύνολο** | **133,3** | **160,7** | **21%** | **48,6** | **61,1** | **26%** |
|  |  |   |   |   |   |   |   |
|  | **EBITDA Margin % Σ.Δ.** | **65%** | **65%** |   | **66%** | **71%** |   |
|  | **EBITDA Margin %** | **20%** | **55%** |   | **22%** | **60%** |   |

 \*Κλάδος Κατασκευής και Περιβάλλοντος

## **3.2 Βιώσιμη Ανάπτυξη**

 Στον Όμιλο ΕΛΛΑΚΤΩΡ[[3]](#footnote-3) η ενεργή συνεισφορά και ουσιαστική προώθηση της βιώσιμης ανάπτυξης τοποθετείται στο επίκεντρο του επιχειρησιακού του σχεδιασμού και των δραστηριοτήτων των κλάδων του. Η εξασφάλιση ενός ασφαλούς και δίκαιου εργασιακού πλαισίου, η ουσιαστική συμβολή στην οικονομία, η στήριξη των τοπικών κοινωνιών και η μείωση των περιβαλλοντικών επιπτώσεων των δραστηριοτήτων του, αποτελούν βασικές αρχές της επιχειρησιακής στρατηγικής και φιλοσοφίας του Ομίλου.

 

Για τον Όμιλο ΕΛΛΑΚΤΩΡ η Κλιματική Αλλαγή και η Κυκλική Οικονομία, η Υγεία, Ασφάλεια και Ανάπτυξη των Εργαζομένων, η Κοινωνική Υπευθυνότητα και η Ακεραιότητα και η Επιχειρηματική Ηθική αποτελούν βασικούς άξονες Βιώσιμης Ανάπτυξης. Στο κέντρο αυτών βρίσκεται η Καινοτομία και ο Ψηφιακός Μετασχηματισμός ως συνδετικός κρίκος, προκειμένου να εξοπλιστεί ο Όμιλος με σύγχρονα εργαλεία για να αντιμετωπίσει αποτελεσματικότερα τις μελλοντικές προκλήσεις.

Το Αποτύπωμα Βιωσιμότητας για το 2023 περιλαμβάνει:

* Αποφυγή **1 εκ. τόνων** εκπομπών CO2
* Παραγωγή **223 GWh** Πράσινης Ενέργειας
* Επενδύσεις ύψους **€2,3 εκατ.** σε Υγεία, Ασφάλεια & Περιβάλλον
* Το 84% του κύκλου εργασιών των συνεχιζόμενων δραστηριοτήτων χαρακτηρίζονται επιλέξιμες σύμφωνα με την Ευρωπαϊκή Ταξινομία.

Αναλυτικά στοιχεία για τη Μη Χρηματοοικονομική Πληροφόρηση (NFR) περιλαμβάνονται στην δημοσιευθείσα Έκθεση Βιώσιμης Ανάπτυξης 2023 στο σύνδεσμο <https://ellaktor.com/viosimi-anaptiksi/ekthesis_viosimis_anaptixis/> , στην Ετήσια Οικονομική Έκθεση 2023 καθώς και στη δημοσιευθείσα Εξαμηνιαία Οικονομική Έκθεση 2024 στο σύνδεσμο <https://ellaktor.com/ependitikies-sxeseis/oikonomiki-pliroforisi/annual-financial-report/> και <https://ellaktor.com/ependitikies-sxeseis/oikonomiki-pliroforisi/financial-statements-group-and-subsidiaries/>, αντίστοιχα.

## **3.3 Σχετικά με τον Όμιλο ΕΛΛΑΚΤΩΡ**

* Ο Όμιλος ΕΛΛΑΚΤΩΡ είναι ένας από τους μεγαλύτερους ομίλους υποδομών στην Ελλάδα κι ένας εκ των κορυφαίων στη Νοτιοανατολική Ευρώπη. Με διεθνή παρουσία σε 4 χώρες και διαφοροποιημένο χαρτοφυλάκιο δραστηριοτήτων που εστιάζει στους τομείς Παραχωρήσεων, Περιβάλλοντος και Ανάπτυξης Ακινήτων, θέτει τις βάσεις και χαράσσει το δρόμο προς ένα ασφαλές και βιώσιμο μέλλον.
* Συνδυάζοντας τα 70 χρόνια ιστορίας, την εμπειρία - τεχνογνωσία των εργαζομένων του και καινοτόμες πρακτικές, ο Όμιλος ΕΛΛΑΚΤΩΡ επιχειρεί με περιβαλλοντική και κοινωνική ευθύνη, παρέχοντας υψηλής αρτιότητας έργα υποδομής, ενέργειας και περιβάλλοντος, προάγοντας την κυκλική οικονομία με καινοτόμες λύσεις διαχείρισης απορριμμάτων, συμβάλλοντας στην ανάπτυξη και την βελτίωση της ποιότητας ζωής και στοχεύοντας στη συνεχή δημιουργία προστιθέμενης αξίας για το σύνολο των μετόχων, των εργαζομένων, και της ελληνικής οικονομίας και κοινωνίας.
* Το Φεβρουάριο του 2023 ο Όμιλος ΕΛΛΑΚΤΩΡ συμπεριλαμβάνεται για πρώτη φορά στον χρηματιστηριακό δείκτη αειφορίας Financial Times Stock Exchange4Good (FTSE4Good) Index Series. Τέλος ο Όμιλος ΕΛΛΑΚΤΩΡ συγκαταλέχθηκε για πρώτη φορά στη λίστα των «[The 50 Most Sustainable Companies in Greece 2024](https://directory.sustainable-greece.com/?_gl=1*1m8oif*_ga*NjM3NDQ4MDAwLjE3MjEyOTQwMjI.*_ga_0V09D3FNRK*MTcyMzY0MTM2NC4zLjEuMTcyMzY0MjIxNi41OS4wLjA.)», σύμφωνα με τον Δείκτη Βιώσιμης Ανάπτυξης «The ESG Index in Greece», που ανακοινώνεται κάθε χρόνο από το QualityNet Foundation.

## **Λοιπά Στοιχεία**

* **Reuters** HELr.AT, **BLOOMBERG** ELLAKTOR GA
* [www.ellaktor.com](http://www.ellaktor.com)
* ir@ellaktor.com
* [LinkedIn](https://www.linkedin.com/company/ellaktor-group/mycompany/verification/)
1. Εξαιρουμένου του καθαρού δανεισμού του Μορέα και υποχρεώσεων από μισθώσεις ΔΠΧΑ 16. [↑](#footnote-ref-1)
2. Έχοντας κάνει τις απαραίτητες προσαρμογές για τις εταιρείες που πωλήθηκαν, για λόγους συγκρισιμότητας.

3 Εξαιρουμένου του Μορέα [↑](#footnote-ref-2)
3. Η ΕΛΛΑΚΤΩΡ έχει καταταγεί, μεταξύ άλλων εταιρειών, στην **ανώτερη (1η) Βαθμίδα Platinum**, όπως αποτυπώνεται σε έρευνα για λογαριασμό του Forbes. Συγκεκριμένα οι εταιρείες αξιολογήθηκαν βάσει συγκεκριμενών κριτηρίων, τα οποία σχεδιάστηκαν ώστε να καλύπτουν και τους τρεις πυλώνες (E-S-G), λαμβάνοντας υπόψη ESG δείκτες κορυφαίων διεθνών και εθνικών µη χρηματοοικονομικών προτύπων (GRI, SASB, ΑΤΗΕΧ ESG Guide, ESRS, TCFD). [↑](#footnote-ref-3)